## El CECOPI informa de la fi de l’alerta per vents i la preemergència per risc d’incendis forestals

*** La secretària autonòmica recorda seguir les recomanacions derivades de l’episodi de baixes temperatures que es preveu durant estos dies
* La portaveu indica que esta setmana “es pretén intensificar els treballs dirigits a la rentada de carrers”**

La secretària autonòmica de Seguretat i Emergències, Irene Rodríguez, ha informat de les principals qüestions que s’han abordat en la reunió del CECOPI, en la qual han participat el conseller d’Emergències i Interior, Juan Carlos Valderrama, i la delegada del Govern a la Comunitat Valenciana, Pilar Bernabé.

La portaveu de CECOPI ha recordat que, “durant el cap de setmana, hem estat en alerta nivell groc per vents que, en este inici de setmana, ja han amainat, per la qual cosa s’ha retirat tant esta alerta com la preemergència per risc d’incendis forestals, que estava establida també per a tot el cap de setmana”.

Irene Rodríguez ha afegit que, en l’àmbit meteorològic, “baixaran de manera significativa les temperatures durant la setmana”, i ha informat que “esta nit s’han registrat temperatures d’entre -2 i -4 graus en zones de l’interior; i 0 i -2 en la costa” per la qual cosa que “continuem insistint que s’adopten les mesures de precaució i prevenció que s’arreplegaven en els dos comunicats que es van emetre el passat cap de setmana des del Centre de Coordinació d’Emergències”.

La secretària autonòmica ha declarat que “estos rangs de temperatures baixes perduraran fins dijous i volem insistir a traslladar a la ciutadania, ajuntaments i organismes d’emergència la idea que planifiquen els treballs per a pal·liar els efectes del temporal de fred i que estiguen previnguts”.

D’altra banda, la portaveu del CECOPI ha indicat que, durant la reunió, s’ha fet un repàs per “tots els servicis d’intervenció que estan actuant en el terreny en les tasques principals que estan assignades” i, en este sentit, ha afegit que “continuem amb la neteja de campes, extracció de llots en soterranis i garatges, i la rentada de carrers que és una de les tasques en les quals es vol intensificar els treballs durant esta setmana”.

La secretària autonòmica ha afirmat que “no hi ha hagut cap incidència i continuen els treballs sense novetat. Tots els servicis d’intervenció han traslladat la mateixa idea, que continuen les funcions assignades segons la planificació establida en el CECOPI”.

Finalment, ha informat que en el dia d’ahir va tindre lloc un altre sisme en territori valencià, en concret, “es va localitzar a Cocentaina i es van rebre quatre telefonades al telèfon d’Emergències 1·1·2 per la qual cosa que en esta ocasió sí que ha sigut sentit per la població”. “Afortunadament -ha afegit-, no hi ha hagut que lamentar danys materials i no hi ha hagut cap incidència ressenyable”.

Fecha: 13/01/2025